הטריטוריה האנטארקטית האוסטרלית

הטריטוריה האנטארקטית האוסטרלית (באנגלית: Australian Antarctic Territory, ובקיצור: AAT), היא שטח המצוי באנטארקטיקה שאוסטרליה טוענת לריבונות בו. שטח זה כולל את כל האיים והטריטוריה היבשתית הנמצאת דרומית לקו רוחב 60° דרום, ובין קו אורך '44°38 מזרח ו־160° מזרח למעט ארץ אדלי ('136°11 מזרח עד '142°02 מזרח), אשר בשל מיקומה מחלקת את הטריטוריה האוסטרלית לטריטוריה מערבית (החלק הגדול יותר) וטריטוריה מזרחית. הטריטוריה גובלת בארץ המלכה מוד במערב ובשטח חסות רוס במזרח. שטח הטריטוריה 6,119,818 קמ"ר, ומתגוררים בה רק צוותים מדעיים בבסיסי מחקר. בסיס המחקר העיקרי הוא תחנת מוסון. מאז חתימת אוסטרליה על הברית האנטארקטית מוקפאת תביעת אוסטרליה לריבונות בטריטוריה. חלוקה אדמיניסטרטיבית הטריטוריה מחולקת לתשעה מחוזות, ממערב למזרח: בסיסים בסיסים ותחנות מחקר, ממזרח למערב: היסטוריה ארץ ויקטוריה הוכרזה כשטח בריבונות בריטניה ב־9 בינואר 1841. ארץ אנדרבי הוכרזה על ידי בריטניה כשטח בריבונותה בשנת 1930. בשנת 1933 צו קיסרי בריטי העביר את הטריטוריות הנמצאות דרומית לקו רוחב 60° ובין קווי אורך 160 מערב ו־45 מערב לשליטת אוסטרליה. הגבולות בין הטריטוריה לארץ אדלי נקבעו בשנת 1938. בשנת 1947 העבירה בריטניה את השליטה באי הרד ואיי מקדונלד וכן את השליטה באי מאקרי[דרוש מקור] לטריטוריה. ב־11 בפברואר 1954 הוקמה תחנת מוסון - התחנה האוסטרלית הראשונה ביבשת. בולי דואר אוסטרליה מנפיקה בולי דואר עבור הטריטוריה. ההוצאה הראשונה הייתה בשנת 1957. בולים הונפקו באופן לא סדיר עד ראשית שנות ה־90, מאז ההנפקה היא שנתית. כל הבולים הם בעלי תמה אנטארקטית. קישורים חיצוניים אתר האינטרנט הרשמי של הטריטוריה האנטארקטית האוסטרלית מפת הטריטוריה עיתון מקומי, הגאזט האוסטרלי האנטארקטי בסיסים רוסיים